
Naslov: Nov drevored in galerija na prostem
Napoved za voditelja:

Pred dvema letoma so se ob Dnevu zemlje na Srednji šoli v Sevnici zaobljubili, da bomo sevniški drevored ob reki Savi, nekoč ponos in zbirališče krajanov, ki se je moral umakniti zaradi gradnje HE Blanca, obudili v novo življenje. Včeraj so obljubo izpolnili in to tako, da so oz posekanih kostanjev izklesali skulpture, ki zdaj tvorijo galerijo na prostem, ki so jo poimenovali "Drevored". Nekdanji drevored naj bi zdaj nadomestila mlada lipova drevesa, ki so jih posadili ob novi sprehajalni poti.
T- Iz Sevnice GORAN ROVAN /
X- Snemalec in montažer Tomi Naglič /
Na sevniški Srednji šoli, kjer izobražujejo tudi mlade lesarje, so prisluhnili nežnemu šepetanju padlih dreves, kot so zapisali, in tako so pod njihovimi rokami v skulpturah zaživele nove življenjske zgodbe.
T- ALENKA ŽURAJ   /
X- ravnateljica Srednje šole Sevnica /
"Postavili smo del drevoreda, se pravi vrnili smo življenje tistim drevesom, ki so tukaj padla v času gradnje HE. Upam, da bojo Sevničani spoznali v njih tudi spomine svoje mladosti."
T- ROMANO GRADIČ ROMIH /
X- dijak Srednje šole Sevnica /

"To smo delali v drugem letniku. Pa, odloču sem se za ta obraz, ko sem vidu pač v lesu že, da lahko pride iz tega ven tak obraz. Je bila to zanimiva izkušnja delat na tak način? Ja, blo je kar fajn, pa tud zabaval smo zraven, pa tak mal."
Tako je nastalo kar 27 skulptur, pravih umetnin, ki ob šoli tvorijo nekakšno Formo vivo. Ta je všeč tudi tistim, ki so v nekdanjem drevoredu preživeli veliko časa.
T- MATIJA ČURIN /
X- krajanka iz Savske ceste /

"Sej za to smo se pa včasih moja generacija vsi poznal. Če dons vprašaš, ja kod smo se pa tako poznal, pa smo tako daleč narazen doma, pa ti bo vsak odgovoril - Sava pa drevored sta nas združila."
Zagotovo bo tudi novi drevored z lesenimi skulpturami privabil marsikaterega krajana, ki bo ob ukročeni reki Savi spet našel prostor za sprostitev in prijetno druženje.
